NPPG เคาะขาย “Kitchen Plus” ให้ “มิสเตอร์โจนส์ฯ” หนุนความคล่องตัวบริหารธุรกิจ
NPPG ลุยปรับโครงสร้างบ.ย่อย เคาะขาย "Kitchen Plus" ให้ "มิสเตอร์โจนส์ฯ" หนุนความคล่องตัวบริหารธุรกิจอาหาร
25 ธ.ค. 2561

บริษัท เอ็นพีพีจี (ประเทศไทย) จำกัด (มหาชน) หรือ NPPG เปิดเผยว่า ที่ประชุมคณะกรรมการบริษัทวานนี้ (24 ธ.ค.) อนุมัติให้บริษัท เอ็นพีพี ฟู้ด อินคอร์ปอเรชั่น จำกัด ซึ่งเป็นบริษัทย่อย ขายทรัพย์สินของร้านอาหาร Kitchen Plus และสิทธิในการบริหารแฟรนไชส์ร้านอาหาร Kitchen Plus ให้กับ บริษัท มิสเตอร์โจนส์ อินเตอร์เนชั่นแนล จำกัด ซึ่งเป็นบริษัทย่อยที่บริษัทถือหุ้นร้อยละ 99.99 เพื่อความคล่องตัวในการบริหารจัดการกิจการร้านอาหาร Kitchen Plus
นอกจากนี้อนุมัติให้เปลี่ยนชื่อบริษัท มิสเตอร์โจนส์ อินเตอร์เนชั่นแนล จำกัด เป็น บริษัท คิทเช่น พลัส แฟรนไชส์ จำกัด และอนุมัติในหลักการการหยุดดำเนินงานร้านอาหารแบรนด์ Miyabi และร้านขนมหวานแบรนด์มิสเตอร์โจนส์ออร์แฟเนจ